GAASI ANDMEVAHETUSPLATVORMI TEST-KESKKONNA KASUTAMISE LEPING
nr Click or tap here to enter text.
Elering AS, asukohaga Kadaka tee 42, 12915 Tallinn, Eesti, registrikood 11022625 (edaspidi Süsteemihaldur), mida esindab volikirja alusel süsteemiteenuste juht Marie Kalmet
ja
Click or tap here to enter text., asukohaga Click or tap here to enter text., registrikood Click or tap here to enter text. (edaspidi Kasutaja), mida esindab põhikirja ja seaduse alusel juhatuse liige Click or tap here to enter text.
on sõlminud alljärgneva gaasi andmevahetusplatvormi avaliku test-keskkonna (edaspidi GAVP TEST) kasutamise lepingu (edaspidi Leping), millega Pooled lepivad kokku GAVP TEST kasutamises alljärgnevatel tingimustel:
1. Kasutaja roll GAVP TEST-is on testija.
2. GAVP TEST eesmärk on võimaldada Kasutajal testida ja arendada liidestumist Süsteemihalduri süsteemiga. Kasutajal on võimalik testida funktsionaalsusi kõikides tururollides, kooskõlas kehtiva regulatsiooniga.
2.1. GAVP TEST keskkond ei pea olema ööpäevaringselt katkestusteta kättesaadav.
3. Käesoleva Lepingu alusel annab Süsteemihaldur Kasutajale õiguse kasutada GAVP TESTi testija rollis ja eesmärkidel ning kooskõlas käesolevate GAVP TEST kasutustingimustega. Kasutaja kohustub täitma kasutustingimusi kogu GAVP TEST Lepingu kehtivuse ajal. 
4. Süsteemihaldur võimaldab Kasutajal testida GAVP TEST-is sünteetiliste testandmetega mõõteandmete vahetamist ning gaasi- ja võrgulepingutega seotud teabe edastamist, saamist, salvestamist, muutmist, täiendamist ja teiste gaasituru toimingute teostamist kooskõlas vastaval ajahetkel kehtivas maagaasiseaduses, gaasituru toimimise võrgueeskirjas ja Andmelao kasutamise ja liitumise juhendis kehtestatud õigustele ja kohustustele ning andmevahetuse nõuetele.
5. GAVP TEST-i on õigus kasutada ainult Kasutaja poolt GAVP TEST-i lepingus määratud vastutaval isikul (edaspidi Haldur) ja Halduri poolt GAVP TEST-is volitatud töötajatel.
6. Süsteemihaldur on kohustatud 
6.1. tagama elektroonilisel teel edastatavate andmete turvalisuse;
6.2. tagama GAVP TEST-i sisestatud andmete töötlemise täies vastavuses seadustes ja seaduse alusel vastuvõetud õigusaktides sätestatud nõuetega;
6.3. töötlema GAVP TEST-i sisestatud andmeid ainult GAVP TEST-i eesmärkide saavutamiseks vajalikus koosseisus;
6.4. pakkuma tuge GAVP TEST-i kasutamisel vaid tööajal, s.o esmaspäevast reedeni ajavahemikus 8:00-16:30;
6.5. reageerima Kasutaja teavitustele/märkustele üldjuhul ühe tööpäeva jooksul;
6.6. teavitama Kasutajat planeeritud katkestustest vähemalt 1 tund ette.
7. Kasutaja on kohustatud 
7.1. andmete laadimisel GAVP TEST-i laadima üles üksnes sünteetilisi testandmeid, st live andmetega (isikuandmetega) ja/või muu konfidentsiaalse teabega testimine GAVP TEST-is on keelatud;
7.2. järgima andmete töötlemisel seadustes ja seaduse alusel vastuvõetud õigusaktides sätestatud nõudeid;
7.3. täitma kõiki Lepingu täitmiseks vajalikke Süsteemihalduri poolt antud korraldusi.
8. Süsteemihalduril ja Kasutajal on õigus Leping ühepoolselt ühenädalase etteteatamistähtajaga lõpetada.
8.1. Käesolevas Lepingus sätestatud tingimuste rikkumisel Kasutaja poolt võib Süsteemihaldur Lepingu koheselt ühepoolselt lõpetada.
8.2. GAVP kasutamise lepingu lõppemisega lõpeb automaatselt ka GAVP TEST keskkonna kasutamise leping.
9. Kasutaja on testimiseks GAVP TEST-i andmeid esitades ja/või andmeid saades andmete vastutav töötleja ning vastutab kõikide oma isikuandmete kaitse üldmäärusest tulenevate kohustuste täitmise eest.
10. Kasutaja Halduri ja Halduri poolt volitatud Kasutaja töötajate andmete esitamisel Süsteemihaldurile kasutajakontode loomiseks GAVP TEST-is on andmete vastutav töötleja Kasutaja.
11. Halduri ja Halduri poolt volitatud Kasutaja töötajate andmete töötlemisel  GAVP TEST-is on Süsteemihaldur volitatud töötleja. Süsteemihaldur töötleb Kasutaja poolt esitatud Halduri ja Halduri poolt volitatud töötajate andmeid üksnes sellisel eesmärgil ja ulatuses, mis on vajalik Lepingu täitmiseks.
12. Kasutaja kohustub töötlema andmeid GAVP TEST-is kooskõlas isikuandmete kaitse üldmääruse ja heade andmetöötlustavadega ning tagama, et GAVP TEST-i esitatud Halduri ja Halduri poolt volitatud töötajate andmete töötlemiseks on seaduslik alus ja ei rikuta kolmandate isikute õigusi.
13. Süsteemihaldur kohustub töötlema andmeid hoolsalt ja järgides häid andmetöötlustavasid, Lepingut ja isikuandmete kaitse üldmäärust.

1. Tingimuste LISA 1 – Andmetöötlusleping

1.1. Tingimustes esitatud mõisted kehtivad ka selles andmetöötluslepingus (edaspidi Leping). Lepingus määratlemata mõisteid tõlgendatakse kooskõlas isikuandmete kaitse üldmäärusega (edaspidi IKÜM).[footnoteRef:1]  [1:  EUROOPA PARLAMENDI JA NÕUKOGU MÄÄRUS (EL) 2016/679,
27. aprill 2016, füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus)
] 

1.2. Isikuandmed – igasugune teave tuvastatud või tuvastatava füüsilise isiku („andmesubjekti“) kohta; tuvastatav füüsiline isik on isik, keda saab otseselt või kaudselt tuvastada, eelkõige sellise identifitseerimistunnuse põhjal nagu nimi, isikukood, asukohateave, võrguidentifikaator või selle füüsilise isiku ühe või mitme füüsilise, füsioloogilise, geneetilise, vaimse, majandusliku, kultuurilise või sotsiaalse tunnuse põhjal;
1.3. Vastutav töötleja - füüsiline või juriidiline isik, avaliku sektori asutus, amet või muu organ, kes üksi või koos teistega määrab kindlaks isikuandmete töötlemise eesmärgid ja vahendid; kui sellise töötlemise eesmärgid ja vahendid on kindlaks määratud liidu või liikmesriigi õigusega, võib vastutava töötleja või tema määramise konkreetsed kriteeriumid sätestada liidu või liikmesriigi õiguses;
1.4. Volitatud töötleja - füüsiline või juriidiline isik, avaliku sektori asutus, amet või muu organ, kes töötleb isikuandmeid vastutava töötleja nimel;
1.5. Isikuandmetega seotud rikkumine – turvanõuete rikkumine, mis põhjustab edastatavate, salvestatud või muul viisil töödeldavate isikuandmete juhusliku või ebaseadusliku hävitamise, kaotsimineku, muutmise või loata avalikustamise või neile juurdepääsu;
1.6. Süsteemihalduril on õigustatud huvi pidada logisid kõikidest testkeskkonnas tehtud toimingutest, mida Kasutaja ja tema poolt volitatud isikud (Haldur ja/või Halduri volitatud töötaja) Lepingu alusel testkeskkonnas läbi viivad. Logide kasutamise eesmärk on testkeskkonna turvalisuse tagamine ja Lepingu täitmise järelevalve teostamine. 
2. Kasutaja esindajate (Haldur ja Kasutaja volitatud töötajad) andmed testkeskkonnas:

2.1. Kasutaja Halduri ja Halduri poolt volitatud Kasutaja töötajate andmete esitamisel Süsteemihaldurile kasutajakontode loomiseks testkeskkonnas on isikuandmete vastutav töötleja Kasutaja.
2.2. Halduri ja Halduri poolt volitatud Kasutaja töötajate andmete töötlemisel testkeskkonnas on Süsteemihaldur volitatud töötleja.
2.3. Süsteemihaldur töötleb Kasutaja poolt esitatud Halduri ja Halduri poolt volitatud töötajate isikuandmeid üksnes sellisel eesmärgil ja ulatuses, mis on vajalik testkeskkonna haldamiseks ja Lepingu täitmiseks. Kasutajakontod suletakse koheselt, kui Kasutaja vastava info Süsteemihaldurile esitab või suletakse konto Kasutaja Halduri poolt. Lepingu alusel töödeldavate Kasutaja Halduri ja Halduri poolt volitatud Kasutaja töötajate isikuandmete liigid on:
2.3.1. Ees- ja perekonnanimi 
2.3.2. Isikukood
2.3.3. E-postiaadress
2.3.4. Logide info
2.4. Kasutaja kohustub:
2.4.1. tagama, et testkeskkonnas esitatud Halduri ja Halduri poolt volitatud töötajate isikuandmete töötlemiseks on seaduslik alus ja ei rikuta kolmandate isikute õigusi.
2.5. Süsteemihaldur kohustub:
2.5.1. töötlema isikuandmeid hoolsalt ja järgides häid andmetöötlustavasid, Lepingut ja IKÜM-i;
2.5.2. töötlema isikuandmeid ainult Lepingu täitmise eesmärgil;
2.5.3. tagama, et isikuandmeid töötlema volitatud isikud on kohustunud järgima konfidentsiaalsusnõuet või nende suhtes kehtib asjakohane seadusejärgne konfidentsiaalsuskohustus;
2.5.4. rakendama asjakohaseid tehnilisi ja korralduslikke meetmeid, et tagada isikuandmete töötlemise ohule vastav turvalisuse tase;
2.5.5. aitama võimaluse piires vastutaval töötlejal asjakohaste tehniliste ja korralduslike meetmete abil täita vastutava töötleja kohustust vastata taotlustele andmesubjekti õiguste teostamiseks.
2.6. Kui andmesubjekt (Kasutaja Haldur ja Kasutaja/Halduri poolt volitatud töötaja) või järelevalveasutus esitab isikuandmeid puudutava taotluse, sh taotluse isikuandmete kasutamise piiramiseks, kustutamiseks või parandamiseks, neile teabe esitamiseks või muude toimingute tegemiseks, teavitab Süsteemihaldur Kasutajat kõigist sellistest taotlustest enne neile vastamist või isikuandmetega mis tahes toimingute tegemist, või, kui on õigusaktides sätestatud kohustus vastata taotlusele viivitamata, siis esimesel võimalusel pärast taotlusele vastamist. Süsteemihaldur võib Kasutaja nimel töödeldavaid isikuandmeid parandada, kustutada, muuta või nende kasutamist piirata Kasutaja korraldusel või kui see on nõutav seaduse alusel.
2.7. Isikuandmetega seotud rikkumise korral teavitab Süsteemihaldur sellest Kasutajat kirjalikult Lepingus esitatud kontaktandmete kaudu asjatu viivituseta, kuid hiljemalt 48 tunni jooksul rikkumisest teadlikuks saamisest. Pärast isikuandmetega seotud rikkumisest teada saamist võtab Süsteemihaldur kõik isikuandmete kaitsmiseks vajalikud mõistlikud meetmed.

3. Rahvusvaheline edastamine ja kolmandad osapooled

3.1. Süsteemihaldur ei edasta Kasutaja Halduri ja/või Kasutaja/Halduri poolt volitatud töötaja andmeid väljapoole Euroopa Majanduspiirkonda ega kasuta alamtöötlejaid. 
3.2. Rohkem infot Süsteemihalduri isikuandmete töötlemise põhimõtetest on leitav siit: Elering AS privaatsusteatis  

